《潇湘八景图·江天暮雪》
宋代·叶茵

痴云贴水天四垂，寒鸦冻雀无树栖。
纷纷万顷水花乱，光眩银树迷东西。
中有轻舠移断浦，玉笠琼蓑一渔父。
鼓枻而歌歌丰年，田家有麦无愁苦。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。